અને આ ક્યુટ રેડ હેર્ડ ગર્લ એટલે સક્સેસ, લક્ષ્ય, ડ્રીમ જે કહો તે. આપણને લાગે કે આપણે અહીંયા આટલા બધા પાપડ વણીએ છીએ, પણ પેલી રેડ હેર્ડ ગર્લને તો આપણા અસ્તિત્વની પણ ખબર નથી, તો એ આપણને ક્યાંથી મળવાની? ચાર્લી બિચારો ગમે તેટલી મહેનત કરે ક્યાંકથી એક લાલ રંગનું નાનકડું પ્લેન આવીને એના પ્લાનની વાટ લગાડી દે. ત્યારે ચાર્લી ઇંગ્લિશમાં કહે, પૂરી કાયનાતે મારા નામની સુપારી લીધી લાગે છે! નિષ્ફળતા મળે તો ચાર્લીની નાનકડી બહેન પણ ‘ટચ્’ કરીને કહે, ‘ભાઈ-બેનના છૂટાછેડા થાય ખરા?’ અને ઇત્તુ સી સફળતા મળે કે દોસ્તારો કહે, ‘ચાર્લી ઇઝ અ હીરો, ચાર્લી ઇઝ અ હીરો!’ ત્યારે ચાર્લી વિચારે, ‘આ લોકો ખરેખર મને પસંદ કરે છે? કે પછી હું હકીકતમાં જેવો નથી એવો મને માનીને મને પંસદ કરે છે?’ વન્સ અગેઇન, ફ્લૂકની ઑવર પૂરી અને ચાર્લી ઇઝ બૅક ટુ સ્ક્વેર વન. બોલે તો, હીરો સે ઝીરો. લેકિન ત્યારે કામ લાગે છે, સ્નૂપીની વાર્તાનું ચેપ્ટર-7: નેવર ગિવ અપ. તમે ઇચ્છતા હો કે સક્સેસ વાળી રેડ હેર્ડ ગર્લ સાથે તમારી ફેવિકોલ કા મજબૂત જોડ જેવી દોસ્તી થઈ જાય, તો ઓલ્વેઝ રિમેમ્બર ચેપ્ટર-7.